יצחק כהן (חבר הכנסת)

יצחק (איציק) כהן (נולד בב' בתשרי ה'תשי"ב, 2 באוקטובר 1951) הוא איש מפלגת ש"ס שהיה מטעמה חבר הכנסת, שר הבינוי והשיכון, שר ללא תיק (בפועל שר במשרד האוצר) ושר הממונה על שירותי הדת.

ראשית חייו 
הוריו של יצחק, מנטינה לבית אבטה וחיים כהן, הם ילידי טריפולי. בלוב, תרם חיים מבנה לפעילות עלייה. המשפחה עלתה לישראל בשנת 1949 כשבה בן ושתי בנות, ובישראל נולדו שני בנים נוספים. יצחק - צעיר הבנים - נולד בב' בתשרי ה'תשי"ב (2 באוקטובר 1951) באשקלון. את שירותו הצבאי, שירות חובה וקבע, עשה בחיל האוויר בתפקיד מקצועי.

פוליטיקה 
לאחר שהשתחרר היה ממקימי מפלגת ש"ס ב-1982. משנת 1983 היה חבר מועצת העיר אשקלון (שתי קדנציות וחצי), ומרכז "מעיין החינוך התורני" (מוסדות החינוך של תנועת ש"ס). בשנת 1996 נבחר לכנסת מטעם סיעת ש"ס, וכיהן בה עד חודש אפריל 2021. בכנסת ה-15 כיהן בממשלת ברק כשר הדתות (עד פרישת ש"ס מהקואליציה ב-11 ביולי 2000), ובממשלת שרון הראשונה כסגן שר האוצר (מ-2 במאי 2001).

עם הקמת הממשלה ה-31, ב-4 במאי 2006, מונה כהן לתפקיד שר לענייני דתות במשרד ראש הממשלה. וכחבר בועדת השרים לענייני ביטחון לאומי, המכונה באמצעי התקשורת וידועה בציבור כ"הקבינט המדיני-ביטחוני" 

מאז היבחרו פעלה מפלגת ש"ס להקמתו מחדש של משרד הדתות, וב-14 בינואר 2008, עם הקמתו וחידוש עצמאותו של המשרד לשירותי דת, מונה לעמוד בראשו.

בבחירות לכנסת ה-18 הוצב במקום השלישי ברשימת ש"ס לכנסת.

כהן שייך לאגף המתון בש"ס, ונחשב למקורבו של אריה דרעי. במאי 2013 קרא במכתב לראש הממשלה לדו-שיח עם הליגה הערבית על בסיס יוזמת השלום שלה, והיה הראשון בסיעת ש"ס שהביע בפומבי עמדות שמאל. בממשלה ה-32 ויתר כהן על כהונת שר לטובת עמיתו לסיעה יעקב מרגי, ומונה לסגן שר במשרד האוצר. ביוני 2013 בחרה בו הכנסת כאחד משני נציגיה בוועדה לבחירת שופטים. בנובמבר 2013 זכה באות אביר איכות השלטון בקטגוריית הרשות המבצעת.

בבחירות לכנסת ה-19 הוצב כהן במקום הרביעי בעקבות חזרתו של אריה דרעי לש"ס, כהן מונה לכהן כיו"ר ועדת האתיקה ובנוסף לזה הוא מכהן כחבר בוועדת הכספים וכיו"ר ועדת המשנה שלה האמונה על שוק ההון. בבחירות לכנסת ה-20 הוצב כהן במקום השני ברשימת ש"ס ובממשלה שהוקמה אחריהן מונה לסגן שר במשרד האוצר. ב־22 בפברואר 2018 הפסיק כהן את חברותו בכנסת במסגרת "החוק הנורווגי הקטן" על מנת לאפשר לדני סיידה לכהן בכנסת.

בבחירות לכנסת ה-21 הוצב במקום השני וכך גם לקראת הכנסת ה-22 והכנסת ה-23. עם הקמת הממשלה נותר סגן שר האוצר. באוקטובר 2020, לאחר התפטרות יעקב ליצמן מתפקיד שר השיכון, הוחלט שכהן ימלא את מקומו כשר ויקודם גם לשר במשרד האוצר. בנובמבר אותה השנה, לקראת חזרת ליצמן לתפקידו, התפטר כהן מתפקידיו כשר וחזר לכהן כסגן שר האוצר.

בפברואר 2021 הודיע כי יפרוש מן החיים הפוליטיים, ושלא יתמודד בבחירות לכנסת ה-24.

חיים אישיים 
אחיו הבכור -  (מינו) - שירת בחיל ההנדסה ונהרג בפעילות צבאית ב-1956, בהיותו כבן עשרים.

גר באשקלון, נשוי לברוריה ולהם עשרה ילדים.

קישורים חיצוניים

 
 דינה דנון-דבוש, כהן ממש אוצר, עאדא 161 מבית מרכז אור שלום (עמ' 12–19), תשרי-חשוון ה'תשע"ז (2016), באתר Calaméo

הערות שוליים

חברי כנסת מטעם ש"ס
חברי מועצת העיר אשקלון
אשקלון: אישים
חברי הכנסת הארבע עשרה
חברי הכנסת החמש עשרה
חברי הכנסת השש עשרה
חברי הכנסת השבע עשרה
חברי הכנסת השמונה עשרה
חברי הכנסת התשע עשרה
חברי הכנסת העשרים
חברי הכנסת העשרים ואחת
חברי הכנסת העשרים ושתיים
חברי הכנסת העשרים ושלוש
זוכי אות אביר איכות השלטון
יושבי ראש ועדת האתיקה
יושבי ראש הוועדה המיוחדת לבעיית העובדים הזרים
שרי ממשלת ישראל העשרים ושמונה
שרי ממשלת ישראל השלושים ואחת
ישראלים שנולדו ב-1951
נציגי הכנסת בוועדה לבחירת שופטים